***Basilisk*** (ιαπωνικά: バジリスク甲賀忍法帖, Χέπμπορν: Basilisk Kōga Ninpō Chō) ονομάζεται η σειρά manga που γράφτηκε από τον Σεγκάουα Μασάκι και που εκδόθηκε στην Ιαπωνία τον Φεβρουάριο του 2003 μέχρι τον Ιούλιο του 2004 από την Kodansha. Βασίζεται στο μυθιστόρημα του Γιάμαντα Φουτάρο με τίτλο *Οι Περγαμηνές των Κόγκα Νίντζα*, το οποίο και εκδόθηκε το 1958. Το 2005, το μάνγκα μεταφέρθηκε υπό τη μορφή anime στη μικρή οθόνη από τα στούντιο Gonzo, ενώ το 2004 του αποδόθηκε το *Βραβείο Κοντάνσα για Μάνγκα*, στην κατηγορία μεικτού κοινού. Κυκλοφόρησε σε συνέχειες στο *Young Magazine Uppers* σε 34 κεφάλαια. Οι τίτλοι τους ήταν της μορφής *αριθμός x αριθμός*, όπου οι αριθμοί υποδείκνυαν τα εναπομείναντα μέλη της κάθε οικογένειας.

Πλοκή
-----

Στην αυγή της περιόδου Αζούτσι Μομογιάμα (τέλη του 16ου αιώνα) δύο φατρίες νίντζα, οι Ίγκα Τσουμπαγκάκουρε και οι Κόγκα Μαντζιντάνι, βρίσκονται σε αιματηρή βεντέτα που κρατά εδώ και αιώνες. Οι ένοπλες συγκρούσεις τελικά λαμβάνουν τέλος όταν ο Χάττορι Χάνζο αναγκάζει τις δύο οικογένειες να συνάψουν ειρήνη, θέτοντας τες στην υπηρεσία του Τοκουγκάβα Ιεγιάσου, ενός άνδρα που ανήλθε στην κοινωνική κλίμακα στη θέση του Σογκούν και που δημιούργησε την πρώτη σταθερή μορφή κεντρικής εξουσίας στην Ιαπωνία. Ωστόσο, το μίσος ανάμεσα στις δύο οικογένειες παραμένει άσβεστο και εκφράζεται με μικροσυμπλοκές σε κάθε ευκαιρία. 

Πολλά χρόνια μετά, κατά το έτος 1614, ο Ιεγιάσου έχει πλέον αποσυρθεί από την εξουσία, αν και διατηρεί ακόμη ισχυρή πολιτική επιρροή. Τη θέση του κατέχει πλέον ο γιος του, Χιντετάντα. Ωστόσο ο γηραιός άντρας παρατηρεί με λύπη πως όταν φτάσει η ώρα που ο γιος του θα παραδώσει την εξουσία, πρόκειται να ξεσπάσει ισχυρή πολιτική διαμάχη ανάμεσα στους κληρονόμους του, καθώς διαθέτει δύο γιους, γύρω από τους οποίους έχουν ήδη αρχίσει να συνασπίζονται διάφορες πολιτικές παρατάξεις. Διαβλέπει πως όταν φτάσει η ώρα, ο στρατός των σαμουράι θα διασπαστεί και η χώρα θα βυθιστεί σε εμφύλιο σπαραγμό, πράγμα που θα αποδυναμώσει ή και θα εξαφανίσει τη δυναστεία του. 

Συζητώντας το πρόβλημα με τον έμπιστο σύμβουλό του, αποφασίζουν από κοινού να μην ανακατέψουν τους σαμουράι στη διαμάχη, και αντίθετα να εμπλέξουν μονάχα τους νίντζα, οι οποίοι στην εν λόγω περίπτωση θεωρήθηκαν αναλώσιμοι. Καλεί λοιπόν στο κάστρο του, το διάδοχο του Χάττορι Χάνζο και τους αρχηγούς των Ίγκα και Κόγκα, την ηλικιωμένη Ογκέν και τον γηραιό Ντάντζο αντιστοίχως. Καθένας έφερε μαζί και από έναν νεαρό αντιπρόσωπο της φατρίας, τους οποίους οι ευγενείς παρακολούθησαν σε μια λυσσαλέα μάχη επίδειξης των ικανοτήτων τους. Πεπεισμένος ότι δεν είχε να κάνει με φυσιολογικούς ανθρώπους και βαθιά εντυπωσιασμένος, ο Ιεγιάσου ρωτά την Ογκέν και τον Ντάντζο, κατά πόσο το μίσος τους παραμένει ζωντανό. Οι δύο απαντούν πως αν ο Χάνζο συναινέσει στο να σπάσει τη συνθήκη, θα ξεκινούσαν να μάχονται την ίδια εκείνη στιγμή.

Ο Ιεγιάσου παραδίδει σε καθέναν από τους δύο γηραιούς αρχηγούς έναν πάπυρο στους οποίους αυτοί γράφουν είκοσι ονόματα αντρών και γυναικών, δέκα από τη μία οικογένεια και δέκα από την άλλη. Τους ανακοινώνει πως καθεμιά από τις δύο οικογένειες αντιπροσωπεύει και έναν από τους δύο εγγονούς του, και πως το θέμα της διαδοχής περνούσε πλέον στα χέρια τους. Η πρώτη οικογένεια που θα θανάτωνε πρώτη τους δέκα της αντίπαλης φατρίας, θα αναδείκνυε τον αντίστοιχο πρίγκιπα της σε Σογκούν, ενώ η ίδια θα απολάμβανε τιμές και προνόμια για χίλια χρόνια. Παράλληλα ο Χάνζο θέτει τέλος στην ισχύ της συνθήκης ειρήνης. Συγκινημένοι οι δύο γέροντες δίνουν σε καθένα από τους δύο νέους από έναν πάπυρο, με την παραγγελία να αναγγείλουν τα νέα στους δικούς τους. Από το σημείο αυτό ξεκινά ένας αγώνας δρόμου όπου το μίσος έχει τον τελευταίο λόγο.

Εν τούτοις δεν δέχονται όλοι οι εμπλεκόμενοι με την ίδια προσμονή τα νέα. Λίγα χρόνια πριν την επανέναρξη των εχθροπραξιών, οι νεαροί διάδοχοι της αρχηγίας των οικογενειών, ο Γκεννόσουκε και η Όμπορο, είχαν επισήμως αρραβωνιαστεί με την ελπίδα πως η ειλικρινής τους αγάπη θα έφτιαχνε επιτέλους μια γέφυρα φιλίας ανάμεσα στις δύο οικογένειες. Αναγκασμένοι να ανήκουν σε διαφορετικά στρατόπεδα ενός πολέμου που δεν επέλεξαν, πρέπει τώρα να αποφασίσουν αν θα σκοτώσουν το πρόσωπο που αγαπούν ή αν θα οδηγήσουν την οικογένειά τους στον αφανισμό.

Anime
-----

Η σειρά έκανε πρεμιέρα στην Ιαπωνία τον Απρίλιο του 2005 και ολοκλήρωσε τον κύκλο της το Σεπτέμβριο του 2005 με 24 συνολικά επεισόδια. Αποτελεί παραγωγή του Studio Gonzo και σκηνοθετήθηκε από τον Κιζάκι Φουμιτόμο. Μεταδόθηκε επίσης σε άλλες χώρες, όπως οι Ηνωμένες Πολιτείες, ο Καναδάς, η Πορτογαλία και η Τουρκία.

Η φατρία των Κόγκα (αριστερά προς δεξία, από πάνω προς τα κάτω) Χιόμα, Γκιόμπου, Τζούμπει, Σόγκεν, Σάεμον, Οκόι, Ντάντζο, Κάγκερο, Τζόσουκε, ΓκεννόσουκεΣε γενικές γραμμές ακολουθεί πιστά το μάνγκα με εξαίρεση ελάχιστες σκηνές, κυρίως flashbacks που εμπλουτίζουν τους χαρακτήρες. Σημαντική διαφορά είναι η προσθήκη επιλόγου, τη στιγμή που το μάνγκα διακόπτεται αμέσως μετά την τελευταία μάχη. Υπάρχουν ακόμη κάποιες αλλαγές στη σειρά των γεγονότων, και τέλος κάποια διακριτικότερη παρουσίαση ορισμένων ακατάλληλων σκηνών. 

### Φωνές ηθοποιών

Η φατρία των Ίγκα (αριστερά προς δεξία, από πάνω προς τα κάτω) Νένκι, Τζίνγκορο, Τένζεν, Ρόσαι, Γιασάμαρου, Χοτάρουμπι, Ογκέν, Κόσιρο, Ακεγκίνου, Όμπορο
Ακολουθεί κατάλογος των ηθοποιών που χάρισαν τη φωνή τους στους χαρακτήρες του έργου:

**Κόγκα Νίντζα**

* Κόγκα Γκεννόσουκε: Τοριούμι Κόσουκε
* Κόγκα Ντάντζο: Κομπαγιάσι Κιγιόσι
* Μουρόγκα Χιόμα: Μιγιαμπαγιάσι Γιασούσι
* Κάγκερο: Χαγιαμίζου Ρίσα
* Κισαράγκι Σάεμον: Ουέντα Γιότζι
* Κάσουμι Γκιόμπου: Κιταγκάουα Κατσούχιρο
* Οκόι: Κίμουρα Χάρουκα
* Ούντονο Τζόσουκε: Τάιρα Κατσούι
* Τζιμούσι Τζούμπει: Ιμαρουόκα Άτσουσι
* Καζαμάτσι Σόγκεν: Τσιντίουα Ριούσακου

**Ίγκα Νίντζα**

* Όμπορο: Μίζουκι Νάνα
* Ογκέν: Κιόντα Χισάκο
* Γιακουσίτζι Τένζεν: Χαγιάμι Σο
* Ακεγκίνου: Ουατανάμπε Μίσα
* Τσίκουμα Κόσιρο: Χατάνο Ουάταρου
* Άμαγιο Τζίνγκορο: Ουό Κεν
* Μίνο Νένκι: Ουτσούμι Κέντζι
* Χοτάρουμπι: Σαουάσιρο Μίγιουκι
* Γιασάμαρου: Γιανάγκι Ναόκι
* Άζουκι Ρόσαι: Αόνο Τακέσι

### Κατάλογος επεισοδίων

| Αρ. | Μετάφραση τίτλουΙαπωνικός τίτλος (ρομάτζι - κάντζι) | Πρώτη μετάδοση |
| --- | --- | --- |
| 1 | *"Πεπρωμένο"*  *"Sōshi Sōsatsu (相思相殺)"* | 12 Απριλίου 2005 |
| 2 | *"Οι Πρώτες Κινήσεις"*  *"Taidō Niba (胎動弐場)"* | 19 Απριλίου 2005 |
| 3 | *"Το Ανηλεές Σμήνος Εντόμων"*  *"Kyōchū Muzan (凶蟲無惨)"* | 26 Απριλίου 2005 |
| 4 | *"Νυχτερινός Περίπατος σε Εχθρική Έπαυλη"'*  *"Yōkaku Yakō (妖郭夜行)"* | 3 Μαΐου 2005 |
| 5 | *"Οι Έξι Αρχές των Νίντζα"'*  *"Ninja Rokugi (忍者六儀)"* | 10 Μαΐου 2005 |
| 6 | *"Δάκρυα και Λατρεία"'*  *"Kōrui Renbo (降涙恋慕)"* | 17 Μαΐου 2005 |
| 7 | *"Το Δέρμα από την Κόλαση"'*  *"Hitohada Jigoku (人肌地獄)"* | 24 Μαΐου 2005 |
| 8 | *"Μοχθηρός Καπνός Από Αίμα"'*  *"Chikemuri Mujō (血煙無情)"* | 31 Μαΐου 2005 |
| 9 | *"Καταιγίδα Απελπισίας"'*  *"Aizetsu Rinu (哀絶霖雨)"* | 7 Ιουνίου 2005 |
| 10 | *"Θεία Δίκη"'*  *"Shinso Gojō (神祖御諚)"* | 14 Ιουνίου 2005 |
| 11 | *"Απελπισμένα Βότσαλα"'*  *"Sekireki Mukoku (石礫無告)"* | 21 Ιουνίου 2005 |
| 12 | *"Μαγικές Αναμνήσεις στο Φως του Φαναριού"'*  *"Tsuisō Gentō (追想幻燈)"* | 21 Ιουνίου 2005 |
| 13 | *"Άγριος Χορός των Πεταλούδων"'*  *"Kochō Ranbu (胡蝶乱舞)"* | 5 Ιουλίου 2005 |
| 14 | *"Λουλούδια Σκόρπια στα Στενά"'*  *" Sange Kaikyō (散花海峡)"* | 12 Ιουλίου 2005 |
| 15 | *"Εκτέλεση στη Θάλασσα"'*  *" Hatō Gokumon (波涛獄門)"* | 19 Ιουλίου 2005 |
| 16 | *"Φευγαλέο Πορτραίτο της Ανάμνησης"'*  *" Kaihō Tanga (懐抱淡画)"* | 26 Ιουλίου 2005 |
| 17 | *"Περιπλάνηση στο Σκοτάδι"'*  *" Konmei Rubō (昏冥流亡)"* | 2 Αυγούστου 2005 |
| 18 | *"Αυγή του Απόλυτου Σκότους"'*  *" Mumyō Futsugyō (無明払暁)"* | 9 Αυγούστου 2005 |
| 19 | *"Η Μοχθηρή Πλεκτάνη της Τρομακτικής Γυναίκας"'*  *" Mōjo Kanbō (猛女姦謀)"* | 16 Αυγούστου 2005 |
| 20 | *"Το Ρεύμα του Ελέους"'*  *" Jinji Ryūryū (仁慈流々)"* | 23 Αυγούστου 2005 |
| 21 | *"Η Καγκέρο της Θανάσιμης Αποπλάνησης"'*  *" Misatsu Kagerō (魅殺陽炎)"* | 30 Αυγούστου 2005 |
| 22 | *"Οι Θρήνοι των Πεσόντων"'*  *" Kikoku Shūshū (鬼哭啾々)"* | 6 Σεπτεμβρίου 2005 |
| 23 | *"Αιώνια Αγκαλιά"'*  *" Mugen Hōyō (夢幻泡影)"* | 13 Σεπτεμβρίου 2005 |
| 24 | *"Ραντεβού στον Άλλο Κόσμο"'*  *" Raise Kaikō (来世邂逅)"* | 20 Σεπτεμβρίου 2005 |

### Μουσική

**Τίτλοι έναρξης**

"Kouga Ninpouchou" από το συγκρότημα Onmyouza. Διατίθεται στο ομώνυμο CD Single, το οποίο και κυκλοφόρησε στις 27 Απριλίου του 2005.
**Τίτλοι τέλους**

1. "Hime Murasaki" από την Μίζουκι Νάνα (επεισόδια 1,9,11-12)
2. "Wild Eyes" από την Μίζουκι Νάνα (επεισόδια 2-8,10,13-14)

Αμφότερα τα τραγούδια περιλαμβάνονται στο single "Wild Eyes", που κυκλοφόρησε στις 5 Μαΐου του 2005.

Εξωτερικοί σύνδεσμοι
--------------------

* Επίσημη ιστοσελίδα
* *Basilisk* στο Animeplanet
* *Basilisk* στο IMDb